252 Nunc operandum est viriliter

Et primo proper periculositatem loci in quo sumus. Nam cum sint modo quatuor loca animarum, scilicet, infernus vbi anime periclitantur irremediabiliter. Vnde non videt ibi operacio, Exod. 15[:5]: *Descenderunt in profundum quasi lapis*.

¶ Item, paradisus vbi saluati sunt eternaliter. Vnde operacio non est necessaria, Psal. [123:7]: *Laqueus contritus est et nos liberati [sumus]*.

Purgatorium vbi transierunt periculum et quod debent soluunt. Vnde est ibi passio satisfactoria, non accio meritoria.

Sed in hoc mundo sumus in periculo. Ideo nunc laborandum est. Ideo benedixit Dominus Abrahe, Gen. 13[:14-15]: *Leua oculos tuos*, in directum, *et vide* de *loco*, *in quo nunc es ad aquilonem,* inferni *et meridiem,* paradisi, *ad orientem,* gratie, ad *occidentem,* culpe. *Omnem terram, quam* <concupiseis> *[conspicis]*, efficaciter, *dabo tibi,* siue meridiem gracie siue occidentem culpe. Nos autem hic in mundo quasi in mari in periculo sumus. Ideo sicut boni naute imminente tempestate dolere, debemus aquam necessitatem eicere, vota vouere, nauem exonerare. Sic nos debemus conteri confiteri, elemosinas largiri, orare continere, Jac. 5[:1]: *Agite nunc*, gloriam penitentiam, *divites*, pensantes casum diuitis, *plorate ululantes,* sicut lupus captus in pedica, etc. Sed, heu, quia multi nunc sicut frenetici in periculis rident, Jac. 4[:16]: *Nunc exsultatis in superbiis vestris*. Et hoc vtique quia non consideratis finem, Luc.[19:41-42]: *Videns* Iesus *ciuitatem flevit super* eam, *dicens: Quia si cognovisses et tu, nunc autem abscondita*, etc.

¶ Secundo, strenue est nunc operandum propter oportunitatem temporis in quo viuimus.

¶ Cum enim tria sunt tempora: presens, preteritum, et futurum. Preteritum non quia irreuocabiliter transiit. Nam *vmbre transitus est tempus nostrum*, Sap. 2[:5]. Multi in tempore preterito seruierunt diabolo diu. Et ideo ne diabolus alleget contra eos prescripcionem longi temporis facienda est, nunc interrupcio per penitenciam sicut ait Dominus ad Iacob, Gen. 31[:13]: *Nunc ergo surge, et egredere de terra* tua.” Surge ergo de peccato ad quod te inclinasti per delectacionem, ad quod dedisti per consensum, ad quod <cubesti> [subesti] per operacionem, in quo tacuisti per consuetudinem *et egredere de terra hac*, id est, de diuino diabolic, et verte te ad *terram natiuitatis tue*, id est, ad terram ad quam natus et ordinatus est, Rom. 6[:19]: *Exibuistis membra vestra seruire immunditie, et iniquitati, nunc exhibete*, etc.

Item, futurum tempus non habemus nec certi sumus si habebimus, quia forte interturret infirmitas, quod non possumus penitenciam agere, aut paupertas quod non poterimus elemosinas prestare, aut aliqua negociacio quod non poterimus orare.

¶ Et inter hec terra nature nostre erit forte debilior ad penitenciam agendam, consuetudo peccandi erit, difficilior ad expellendum languor erit, grauior ad curandum diabolus pronicior ad infestandum Deus rebellior ad condonandum. Iccirco nunc penitendum est, 2 Cor. 6[:2]: *Ecce nunc tempus acceptabile*, presertim quia nunc est tempus misericordie, sed postmodum maiestas potencie ostendet offensam, veritas sapiencie proferret <~~pacem Rom. 13 Nunc autem~~> sentenciam, equitas iusticie capiet vindictam, sed nunc pietas offert pacem, Rom. 11[:30]: *Nunc autem misericordiam consecuti*.

Tercio, strenue est nunc operandum propter modicitatem pene quam nunc sustinemus. Nam cum sint quatuor genera penarum aspera sed non eterna ut purgatoria. Eterna sed non aspera ut pena limbi. Eterna et aspera ut pena inferni. Et aliqua nec aspera nec eterna ut pena <~~inferni~~> penitencie in presenti que pro certo magis <va- ~~oportet in variis tribulacionibus Job 2 et nunc conuertimini ad me~~ –cat> foret eligenda, 1 Pet. 1[:6]: *Modicum nunc si contristari oportet in variis* tribulationibus /f. 77rb/ Job 17[:10]: Et nunc *conuertimini* ad me.

Quarto, operandum est nunc strenue propter immensitatem mercedis quam nunc meremur et non alias, Psal. [38:8]: *Et nunc que est expectacio mea: nonne Dominus*, etc. Sicut ignis semper est in motu, sic cor hominis donec habeat Deum quem expectat. Sic enim ordinauit Deus in naturalibus et in artificialibus ut sit processus ab inferiori ad superius, a paruo in magnum, ab imperfecto ad perfectum, a motu ad terminum. Sic in moralibus ab humilitate et labore penitencie ad sublimitatem glorie, Luce 6[:21]: *Beati qui nunc esuritis, quia saturabimini*, etc. Johan. 16[:22]: *Nunc quidem tristiciam habetis*, sed *iterum videbo vos*, etc. Sed multi sunt sicut porcus qui primo impinguatur ut postea occidatur, Luc. 6[:25]: *Ve vobis, qui nunc redetis: quia* plorebitis.

¶ Et quinto, operandum est nunc strenue propter continuitatem pingue in qua nunc sumus, nempe pugnat contra nos triplex hostis. Quia caro visco libidinis, auis inuiscata facile capitur, Rom. 7[:17]: *Nunc autem ego non operor illud, sed quod habitat in me peccatum*, id est, formes.

¶ Mundus pugnat contra nos vncino cupiditatis, Jer. 3[:2]: *Leua oculos tuos in directum, et vide vbi* *non prostrata sis*.

¶ Diabolus pugnat contra nos laqueo obstinonnis, Ysai. 37[:20]: *Nunc, Domine Deus noster*, libera *nos de manu ejus*. Et Esther 13[:15]: *Et nunc, Domine rex, miserere populi tui, quia volunt nos inimici nostri perdere*.

¶ Quia ergo sumus nunc in campo belli oportet quod res mittentur siue in bonum siue in malum, Job 14[:14]: *Cunctis diebus quibus nunc milito, expecto*.

¶ Sexto, operandum est nunc strenue propter multiplex adiutorium quod habemus quid a sanctis, Rom. 6[:22]: Et *nunc* autem *liberati a peccato, serui facti Deo, habetis fructum in sanctificacionem, finem vero vitam eternam.*